An establishimiento kan Product Exhibition Hall, orihinal na pigdisenyo kan Czech architect Jan Letzel. Kaiba sa disenyo an sarong naiibang simboryo sa pinakatuktok na parte kan establishimiento. Ini natapos kadtong Abril 1915 asin pigpangaranan ining Hiroshima Prefectural Commercial Exhibition (HMI).xa0Pormal ining pigbukasan sa publiko kadtong Agosto kan taong man ini. Kadtong 1921, pigbágo an pangaran paduman sa Hiroshima Prefectural Products Exhibition Hall, dangan otro ining pigbágo kadtong 1933 paduman sa pangaran na Hiroshima Prefectural Industrial Promotion Hall. Mahihiling an establishimiento sa dakulang distrito nin negosyo kataid kan Tulay nin Aioi asin panginot ining piggamit para duman sa mga eksibisyon sa arte asin pang-edukasyon.